laion/Wikipedia-Exotic huggingface dataset:
ფსიქიკის ძირითადი ორიენტაციები

ბერნარდ ლივეხუდი, ფსიქიკის შინაგანი არსის გამოხატულებას , ადამიანის ნებისმიერი აქტივობის სტილის განმსაზღვრელ, ექვს 'ძირითად ორიენტაციას' გამოყოფს: მკვლევარი, მოაზროვნე, ორგანიზატორი, რეფორმატორი,მზრუნველი და კონსერვატორული (ადმინისტრაციული) ტიპი. თითოეული ეს ტიპი შეიძლება ხასიათდებოდეს კრეტიულობით ან არა. კრეატიულობა ძირითად ორიენტაციას შემოქმედებით ძალად აქცევს.არაკრეატიულობა კი მიდრეკილებებადვე ტოვებს. თითოეულ ადამიანში რამდენიმე ძირითადი ორიენტაცია შეიძლება იყოს.ამათგან შესაძლოა ერთ-ერთი უფრო ძლიერ გამოხატული იყოს,რასაც დომინანტური ძირითადი ორიენტაცია ეწოდება. 1. მკვლევარი_ ამ ტიპის ადამიანთა ძირითადი მოთხოვნილებაა გამოიკვლიონ თუ როგორ ფუნქციონირებს სამყარო და როგორ შეიძლება აიხსნას მიმართება ცალკეულ მოვლენებს შორის. ამასთან თვითონ კვლევის ობიექტი მეორე ხარისხოვანია და ძირითადი აქცენტი კვლევის პროცესზე კეთდება. შემოქმედებითი მკვლევარი მიდერეკილია დამოუკიდებლად მუშაობისკენ, ხოლო არაშემოქმედებითი მზადაა რუტინული სამუშაოს შესასრულებლად ან სხვათა აზრის მოსასმენად და გასათვალისწინებლად. 2. მოაზროვნე_ ამ ტიპის ადამიანთა მოთხოვნილებაა მოაწესრიგონ საკუთარი იდეები თეორიებისა და სისტემების სახით. მათ გააჩნიათ საკუთარი შეხედულებათა სისტემა და პროტესტს გამოთქვამენ, როდესაც სხვათა აზრის უკრიტიკო მიღებას სთხოვენ. 3. ორგანიზატორი_ ამ ტიპის ძირითადი მოთხოვნილებაა დაეუფლოს,მოაწესრიგოს და მართოს სამყარო. ის აგრესიულობამდე აქტიურია და ცნობიერად თუ არაცნობიერად ცდილობს ძალაუფლების მოპოვებას ადამიანებსა და საგნებზე. ორგანიზატორული ორიენტაციის ადამიანები ყველაზე წარმატებულები 30-40 წლის ასაკში არიან. ხშირად ორგანიზატორული ძირითადი ორიენტაცია სხვა ძირითად ორიენტაციებთან კომბინაციაში გვხვდება, რაც ორგანიზებისკენ სწრაფვას ნაკლებად აგრესიულს ხდის. 4. მზრუნველი_ ამ ტიპის ადამიანის მოთხოვნილებაა მოუაროს,გაახაროს, იზრუნოს ყოველივე ცოცხალზე. სოციალურ სამყაროში ეს ტიპი ქმნის გარემოს სადაც ხელსაყრელი პირობებია სხვათა განვითარებისთვის, თუმცა თვითონ უკანა პლანზე რჩება. სრულყოფილად განვითარებული პიროვნების ჩამოყალიბებისთვის ერთ-ერთი მნიშვნელოვანი პირობაა, რომ ბავშვი იზრდებოდეს გარემოში, სადაც მზრუნველობითი ორიენტაცია სჭარბობს. 5. რეფორმატორი_ ეს ტიპი სხვადასხვა სახით ვლინდება,თუმცა ძირითადი მოთხოვნილებაა უკვე არსებულის შეცვლა, გაუმჯობესება. ისინი შეიძლება იყვნენ ავადმყოფის განკურნების მსურველი თერაპევტები ან რევოლუციონერები. პროფესიის არჩევისას რეფორმატორი ეძებს ახალს,ჯერ არ არსებულს.შესაბამისად ისინი ხშირად ახალ პროფესიებს იგონებენ და პირველის სტატუსს ირგებენ. როგორც წესი ასეთი ტიპები ცხოვრებაში ნონკონფორმისტები არიან. 6. კონსერვატორი(ადმინისტრატორული ტიპი)_ ეს ადამიანები ძირითადად უკვე არსებულის მოწესრიგების, აღნუსხვის, შენარჩუნების სურვილით მოქმედებენ. ისინი არ ავიტარებენ საკუთარ აზრს, არამედ სხვათა ნააზრევის მოწესრიგების, წარსულის სისტემატური სახის შექმნას ცდილობენ. ხშირად ამ ტიპის ადამიანები დიპლომატები, ჟურნალისტები, ბიბლიოთეკარები არიან. ბერნარდ ლივეხუდი — ადამიანის ცხოვრების გზა თბ., 2002 წელი
ვარბერგი

ვარბერგი (შვედ. Varberg) — ქალაქი სამხრეთ შვედეთში, ჰალანდის ლენში. 2010 წლის მონაცემებით, მისი მოსახლეობა ადამიანს 27 602 შეადგენს. ვარბერგი, ისევე როგორც მთლიანად ლენი, ქვეყნის დასავლეთ ნაპირზე მდებარეობს და ცნობილია თავის ქვიშიანი პლაჟებით, რომლებიც ქალაქის ჩრდილოეთ ნაწილში ქვიანი ტერასებით იცვლება, შემდეგ კი მოსდევს ბოჰუსლენის არქიპელაგი. ვარბერგი პოპულარული საკურორტო ქალაქია და ზაფხულობით, აქ დიდძალი დამსვენებელი მოდის ინდუსტრიული ქალაქებიდან. ქალაქის სიახლოვეს მდებარეობს იუნესკოს მსოფლიო მემკვიდრეობის ძეგლი — გრიმეტონის რადიოსადგური. შვედეთის ქალაქების სია ოფიციალური საიტი Halland County Museum at Varberg დაარქივებული 2010-02-11 საიტზე Wayback Machine. ↑ Tätorternas landareal, folkmängd och invånare per km2 2005 och 2010 Swedish. Statistics Sweden (14 December 2011). დაარქივებულია ორიგინალიდან — 10 იანვარი 2012. ციტირების თარიღი: 10 January 2012.
კარლსკუგა

კარლსკუგა (შვედ. Karlskoga) — ქალაქი შვედეთში, ერებრეს ლენში, კარლსგრუგის კომუნის ადმინისტრაციული ცენტრი. 2010 წლის მონაცემებით, მისი მოსახლეობა 27 084 ადამიანს შეადგენს. მდებარეობს მეკელნის ტბის ჩრდილოეთ ნაპირზე. მნიშვნელოვნადაა განვითარებული მრეწველობა. მდინარეთა მდიდარი სისტემისა და მდიდრული სასახლეების წყალობით, XVII საუკუნეში კარლსკუგა ბრუკების გვარის მფლობელობაში იყო. ქალაქი ძირითადად ორი ცენტრის — სოფელ სოფელ კარლსკრუგისა და ფაბრიკების გარშემო იზრდებოდა. 1885 წელს სოფელმა ქალაქის ქარტია მიიღო, 1940 წელს კი სტატუსი. ჰუსავიკი, ისლანდია რიიჰიმიაკი, ფინეთი ალფრედ ნობელის ყოფილი რეზიდენცია კარლსკუგის ეკლესია შვედეთის ქალაქების სია ოფიციალური საიტი ↑ Tätorternas landareal, folkmängd och invånare per km2 2005 och 2010 Swedish. Statistics Sweden (14 December 2011). დაარქივებულია ორიგინალიდან — 10 იანვარი 2012. ციტირების თარიღი: 10 January 2012.
ალფრედ აინშტაინი

ალფრედ აინშტაინი (დ. 30 დეკემბერი. 1880, მიუნხენი — გ. 13 თებერვალი. 1952, ელ-სერიტო, კალიფორნია) — გერმანელი მუსიკის ისტორიკოსი და კრიტიკოსი. მოღვაწეობდა მიუნხენში, შემდეგ ბერლინში. 1933 დატოვა ფაშისტური გერმანია. ცხოვრობდა ჯერ ინგლისში, შემდეგ იტალიაში, 1939-იდან კი აშშ-ში; 1945 მიიღო ამერიკის მოქალაქეობა. აინშტაინი მრავალი ნაშრომის ავტორია, მათ შორის აღსანიშნავია მონოგრაფიების სერია "გერმანელი მუსიკოსების ცხოვრება" (1914-იდან), "მუსიკის ისტორია" (1917), "ჰაინრიხ შიუტცი" (1925), "რომანტიზმის ეპოქის მუსიკა" (1947), "მოცარტი, მისი ხასიათი. მისი შემოქმედება" (1945-1953), "იტალიური მადრიგალი" (3 ტომად, 1949) და სხვ. ზოგიერთი წყაროს მიხედვით იგი ითვლებოდა ალბერტ აინშტაინის ბიძაშვილად , ხოლო სხვები თვლიან რომ მათი ნათესაობა არ არის დადასტურებული, ქართული საბჭოთა ენციკლოპედია, ტ. 1, თბ., 1975. — გვ. 234. Mozart: His Character. His work by Alfred Einstein Music in the Romantic Era: A History of Musical Thought in the 19th Century The Italian Madrigal, translated by Alexander Haggerty Krappe, Roger Sessions, and Oliver Strunk, Princeton University Press, 1949 (3 volumes) ↑ Article "Alfred Einstein", in The New Grove Dictionary of Music and Musicians, ed. Stanley Sadie. 20 vol. London, Macmillan Publishers Ltd., 1980. ISBN 1-56159-174-2 ↑ The Concise Edition of Baker's Biographical Dictionary of Musicians, 8th ed. Revised by Nicolas Slonimsky. New York, Schirmer Books, 1993. ISBN 0-02-872416-X
99

ვიკისაწყობში არის გვერდი თემაზე: 99 99 (ოთხმოცდაცხრამეტი) წელი — იულიუსის კალენდრის არანაკიანი წელიწადი, რომლის პირველი დღეა სამშაბათი. ეს წელი არის I საუკუნის მე-10 დეკადის მე-9 წელი. ლითონის სარკეები მინისამ შეცვალა. კუშონთა საელჩო ჩავიდა რომში. მთავარი სტატია: კატეგორია:დაბადებული 99. მთავარი სტატია: კატეგორია:გარდაცვლილი 99. მუსონიუს რუფუსი, ლათინელი ფილოსოფოსი
ჰიუგო (ფილმი)

ჰიუგო — რეჟისორ მარტინ სკორსეზეს 2011 წლის ფილმი. იგი ეფუძნება მწერალ ბრაიან სელზნიკის რომანს „ჰიუგო კაბრეს გამოგონება“. ეს არის სკორსეზეს პირველი ფილმი, გადაღებული 3D ფორმატში. ფილმი მოგვითხრობს რეჟისორ ჟორჟ მელიესის შესახებ. ფილმში ნაჩვენებია კადრები მელიესის სხვადასხვა ფილმებიდან, მათ შორის მისი ცნობილის ფილმიდან „მოგზაურობა მთვარეზე“. ფილმის მთავარი გმირია მესაათე ბიჭუნა ჰიუგო კაბრე. ობოლი ჰიუგო 1930-იან წლებში პარიზის რკინიგზის სადგურში ცხოვრობს. მას ბიძის გარდა არავინ ჰყავს. მას სადგურიის საათების დაზეთვა და ფუნქციონირების უზრუნველყოფა ევალება. ჰიუგოს აინტერესებს ამოხსნას მამის მიერ დანატოვარი ავტომატური სათამაშოს საიდუმლო. სათამაშო და ბლოკნოტი ჰიუგოს მამამ დაუტოვა. ჰიუგოს მისი მეგობარი იზაბელი ეხმარება, რომელიც ჟორჟ მელიესის ნათლულია. იზაბელი და ჰიუგო იპოვნიან მელიესის ძველ ჩანახატებს, რაც მელიესის გაღიზიანებას გამოიწვევს. იზაბელი და ჰიუგო ბიბლიოთეკაში კინოს ისტორიას გაეცნობიან და წიგნში ამოიკითხავენ, რომ მელიესი ერთ-ერთი პირველი კინორეჟისორი იყო და რომ ის პირველი მსოფლიო ომის დროს მოვკდა. ბავშვები კინოისტორიკოსს, პროფესორ ტაბარს შეხვდებიან, რომელიც მათ უამბობს მელიესთან მისი შეხვედრის შესახებ. ტაბარი ბავშვებს მელიესის უკანასკნელ გადარჩენილ ფილმს აჩვენებს, ჩვენების ბოლოს კი ოთახში მელიესი შემოვა. ასა ბატერფილდი - ჰიუგო კაბრე ბენ კინგსლი - ჟორჟ მელიესი, სათამაშოების მაღაზიის მფლობელი ქლო მორეცი - იზაბელი, ჟორჟის ნათლული საშა ბარონ კოენი - ინსპექტორი გუსტავი რეი უინსტონი - კლოდ კაბრე, ჰიუგოს ბიძა ჯუდ ლოუ - ჰიუგოს მამა, საათების ოსტატი კრისტოფერ ლი - ლაბისი, წიგნების მაღაზიის მფლობელი ჰელენ მაკკრორი - ჟანა დ'ალსი, ჟორჟის მეუღლე მაიკლ სტალბარგი - რენე ტაბარი, კინოისტორიკოსი ემილი მორტიმერი - ლიზეტი, ყვავილების გამყიდველი გოგონა ფრენსის დე ლა ტური - მადამ ემილილ, კაფეს მფლობელი რიჩარდ გრიფითსი - ფრიკი, გაზეთების გამყიდველი მარკო აპონტე - მატარებლის ინჟინერის თანაშემწე ემილ ლაგერი - ჯანგო რაინჰარდტი, გიტარისტი ოსკარის 84-ე დაჯილდოების ფარგლებში „ჰიუგო“ წარდგენილი იყო 11 ნომინაციაზე. აქედან 5-ის მოპოვება შეძლო საუკეთესო ოპერატურა: რობერტ რიჩარდსონი საუკეთესო მხატვრული გაფორმება: დანე ფერეტი, ფრანჩესკა ლო სკიავო საუკეთესო ვიზუალური ეფექტები: რობერტ ლეგატო საუკეთესო ხმა: ტომ ფლეიშმანი, ჯონ მიდლი საუკეთესო ხმის მონტაჟი: ფილიპ სტორტონი, ეჟენ გერტი BAFTA საუკეთესო დიზაინი: დანტე ფერეტი, ფრანჩესკა ლო სკიავო ოქროს გლობუსი საუკეთესო რეჟისურა: მარტინ სკორსეზე Paramount Home Entertainment-მა ფილმი DVD, Blu-Ray და Blu-ray 3D ფორმატში 2012 წლის 28 თებერვალს გამოსცა. ოფიციალური საიტი „ჰიუგო“ — კინოფილმების ინტერნეტ-მონაცემთა ბაზა (ინგლისური) „ჰიუგო“ — Rotten Tomatoes „ჰიუგო“ — Box Office Mojo-ზე ↑ Hugo Cabret. ComingSoon.net. დაარქივებულია ორიგინალიდან — 2010-06-07. ციტირების თარიღი: 2011-02-20. ↑ Kaufman, Amy. (November 24, 2011) Movie Projector: 'Breaking Dawn' to devour three new family films. Los Angeles Times. Tribune Company. ციტირების თარიღი: 2011-11-24. ↑ დაარქივებული ასლი. დაარქივებულია ორიგინალიდან — 2012-02-28. ციტირების თარიღი: 2012-07-30.
ალინგსოსი

ალინგსოსი (შვედ. Alingsås) — ქალაქი შვედეთში, ვესტრა-გეტლანდის ლენში, თავისივე სახელწოდების კომუნის ადმინისტრაციული ცენტრი, მდებარეობს მდინარე სევეონზე. 2010 წლის მონაცემებით მისი მოსახლეობა 24 482 ადამიანს შეადგენს. დაარსდა კალმარის ომების დამთავრების შემდეგ და ქალაქის სტატუსი 1619 წელს მიიღო. XVIII საუკუნის 20-იან წლებში ალინგსოსი ცნობილი ხდება ტექსტილის მსხვილი მანუფაქტურული წარმოებით, რომელიც შვედმა მეწარმე იუნასომ ალსტრემერომმა დააარსა. ქალაქის ეკონომიკა ძველად ძირითადად ტექსტილის, ტანსაცმლისა და ზოგიერთი სახის საინჟინრო მანქანების წარმოებას ეყრდნობოდა, მაგრამ ეკონომიკა ახლა დივერსიფიცირებულია და მნიშვნელოვანი როლი მომსახურებისა და ვაჭრობის სექტორს უკავია. ქალაქში გამოდის ლიბერალური გაზეთი „ალინგსოს ტიდნინგი“ (Alingsås Tidning), რომელიც 1865 წელს დაარსდა. შვედეთის ქალაქების სია ოფიციალური საიტი ↑ Tätorternas landareal, folkmängd och invånare per km2 2005 och 2010 Swedish. Statistics Sweden (14 December 2011). დაარქივებულია ორიგინალიდან — 10 იანვარი 2012. ციტირების თარიღი: 10 January 2012.
სიდნი პეჯეტი

სიდნი ედვარდ პეჯეტი (ინგლ. Sidney Edward Paget; დ. 4 ოქტომბერი, 1860 — გ. 28 იანვარი, 1908) — ვიქტორიანული ეპოქის (1837–1901) ბრიტანელი ილუსტრატორი. ცნობილია ართურ კონან დოილის მიერ შერლოკ ჰოლმზე დაწერილი მოთხრობებისათვის გაკეთებული ილუსტრაციებით, რომლებიც ჟურნალში „The Strand Magazine“ იბეჭდებოდა. სიდნი ედვარდ პეჯეტი დაიბადა რობერტ და მართა პეჯეტების ოჯახში და ცხრიდან მეხუთე შვილი იყო. 1881 წელს სიდნი ხელოვნების სამეფო აკადემიის სკოლაში ჩაირიცხა, სადაც გაიცნო და დაუმოგებრდა არქეოლოგიური ფაკულტეტის სტუდენტს ალფრედ მორის ბატლერს, რომლის სახე, მოგვიანებით, ექიმი უოტსონის ილუსტრაციისათვის გამოიყენა. 1879-1905 წლებში სამეფო აკადემიის გამოფენებზე პეჯეტმა თვრამეტი ნახატი გამოამზეურა, საიდანაც ცხრა პორტრეტი იყო. სიდნი პეჯეტის ნახატები გამოქვეყნდა ისეთ ჟურნალებში, როგორებიც იყო „The Strand Magazine“, „The Pictorial World“, „The Sphere“, „The Graphic“, „The Illustrated London News“, „The Pall Mall Magazine“. მისი ნამუშევარი ცნობილი გახდა როგორც გაერთიანებულ სამეფოში, ასევე – ამერიკის შეერთებულ შტატებში. პეჯეტის მიერ იქნა ილუსტრირებული ართურ მორისონის მოთხრობების ნაწილი მაძებარ მარტინ ჰიუიტზე. თუმცა, ყველაზე უკეთ ცნობილი, სიდნი პეჯეტი ართურ კონან დოილის მოთხრობების ილუსტრაციებმა გახადა. 1893 წლის 1 ივნისს სიდნი პეჯეტი დაქორწინდა ედით ჰაუნსფილდზე (დ. 1865), ფერმერ უილიამ ჰაუნსფილდის ქალიშვილზე; შეეძინათ ოთხი ქალიშვილი და ორი ვაჟი. ილუსტრატორი სიდნი პეჯეტი გარდაიცვალა 1908 წლის 28 იანვარს ქალაქ მარგიტში. სიცოცხლის უკანასკნელ წლებში აწუხებდა ძლიერი ტკივილი მკერდის არეში. ვიკისაწყობში არის გვერდი თემაზე: სიდნი პეჯეტი სიდნი პეჯეტი ნამუშევრები პროექტ „გუტენბერგზე“. სიდნი პეჯეტი:ბიოგრაფიული ცნობები.
101

ვიკისაწყობში არის გვერდი თემაზე: 101 101 (ას ერთი) წელი — იულიუსის კალენდრის არანაკიანი წელიწადი, რომლის პირველი დღეა პარასკევი. ეს წელი არის II საუკუნის 1-ლი დეკადის 1-ლი წელი. მთავარი სტატია: კატეგორია:დაბადებული 101. მთავარი სტატია: კატეგორია:გარდაცვლილი 101. ჰეროდე ატიკი – ბერძენი მჭერმეტყველი
ენგელჰოლმი

ენგელჰოლმი (შვედ. Ängelholm) — ქალაქი შვედეთში, სკონეს ლენში, თავისივე სახელწოდების მუნიციპალიტეტის ადმინისტრაციული ცენტრი. 2010 წლის მონაცემებით მისი მოსახლეობა 23 240 ადამიანს შეადგენს. ქალაქისთვის მეტად მნიშვნელოვანია ტურიზმის ინდუსტრია. მისი ყველაზე ღირებული რესურსია 6 კილომეტრიანი ქვიშის პლაჟი. აქვეა ნაყინის საწარმო, რომელიც წელიწადში დაახლოებით 1,2 მლნ ლიტრ ნაყინს აწარმოებს. შვედეთის ქალაქების სია ოფიციალური საიტი ტურიზმის საიტი დაარქივებული 2010-09-05 საიტზე Wayback Machine. ↑ Tätorternas landareal, folkmängd och invånare per km2 2005 och 2010 Swedish. Statistics Sweden (14 December 2011). დაარქივებულია ორიგინალიდან — 10 იანვარი 2012. ციტირების თარიღი: 10 January 2012.
სანდვიკენი

სანდვიკენი (შვედ. Sandviken) — ქალაქი შვედეთში, ევლებორგის ლენში, თავისივე სახელწოდების მუნიციპალიტეტის ადმინისტრაციული ცენტრი. 2010 წლის მონაცემებით მისი მოსახლეობა 22 965 ადამიანს შეადგენს. მდებარეობს ლენის დედაქალაქ ევლედან 25 კმ-ით დასავლეთით და სტოკჰოლმიდან 190 კმ-ით ჩრდილოეთით. დედაქალაქში მატარებლით ჩასვლა 2 საათშია შესაძლებელი, ქვეყნის მთავარ აეროპორტში კი 1,5 სთ-ში. სანდვიკენში მდებარეობს შვედური მაღალტექნოლოგიური საინჟინრო კონცერნი „სანდვიკი“ (Sandvik) და მისი სათავო ოფისი. შვედეთის ქალაქების სია სანდვიკენის ისტორია დაარქივებული 2007-10-10 საიტზე Wayback Machine. Bilder ur Göran Fredrik "Konsuln" Göranssons fotoalbum 1876 (1881) ↑ Tätorternas landareal, folkmängd och invånare per km2 2005 och 2010 Swedish. Statistics Sweden (14 December 2011). დაარქივებულია ორიგინალიდან — 10 იანვარი 2012. ციტირების თარიღი: 10 January 2012.
პიტეო

პიტეო (შვედ. Piteå) — ქალაქი შვედეთში, ნორბოტენის ლენში, თავისივე სახელწოდების მუნიციპალიტეტის ადმინისტრაციული ცენტრი. 2010 წლის მონაცემებით მისი მოსახლეობა 23 240 ადამიანს შეადგენს. მდებარეობს მდინარე პიტეს შესართავთან, ბოტნიის ყურის სანაპიროსთან. ქალაქის სტატუსი მიენიჭა 1621 წელს. 1666 წელს ქალაქი ხანარმა გაანადგურა, მაგრამ მოგვიანებით კვლავ აღადგინეს. ერთადერთი შენობა, რომელიც ხანძარს გადაურჩა, ქალაქის ეკლესია იყო, იგი ასევე უვნებელი გადარჩა 1721 წლის ხანძრისას. ცენტრალურ მოედანზე მდებარეობს რატუშა, რომელიც XVII საუკუნის იერსახეს ინარჩუნებს. მოსახლეობამ ზრდა XIX საუკუნის დამდეგს დაიწყო და ამავე საუკუნის 70-იანი წლებიდან XX საუკუნის 20-იან წლებამდე 2 500 ადამიანი შეადგინა. მოსახლეობის ზრდის დამაჩქარებელი ფაქტორი გახდა 1911 წელს რკინიგზის გაყვანა და მრეწველობის განვითარება. პიტეოში ტრადიციულად განვითარებულია ხე-ტყის მრეწველობა. ფუნქციონირებს ქაღალდისა და ხე-ტყის გადამამუშავებელი საწარმოები.  ისრაელი, ნაჰარია  რუსეთი, კანდალაკშა  ისლანდია, გრინდავიკი  საფრანგეთი, სენ-ბართელმი შვედეთის ქალაქების სია ოფიციალური საიტი (შვედური) Piteå ↑ Tätorternas landareal, folkmängd och invånare per km2 2005 och 2010 Swedish. Statistics Sweden (14 December 2011). დაარქივებულია ორიგინალიდან — 10 იანვარი 2012. ციტირების თარიღი: 10 January 2012.
კატრინეჰოლმი

კატრინეჰოლმი (შვედ. Katrineholm) — ქალაქი შვედეთში, სედერმანლანდის ლენში, თავისივე სახელწოდების მუნიციპალიტეტის ადმინისტრაციული ცენტრი. 2010 წლის მონაცემებით მისი მოსახლეობა 21 993 ადამიანს შეადგენს. კატრინეჰოლმი ინდუსტრიული ქალაქია, რომელიც აღმოსავლეთისა და დასავლეთის სარკინიგზო მაგისტრალების გადაკვეთაზე მდებარეობს. 1883 წლეს ის საქალაქო ტიპის დასახლება გახდა, 1917 წელს კი ქალაქი. სატრანსპორტო გზების გადაკვეთის წერტილზე ხელსაყრელმა მდებარეობამ ხელი შეუწყო ვაჭრობისა და მომსახურების სექტორების განვითარებას. კატრინეჰოლმში საქმიანობენ ისეთი უმსხვილესი კომპანიები, როგორებიცაა SKF და ერიქსონი. ქალაქში მდებარეობს სითბოს, ვენტილაციისა და სანიტარიის მუზეუმი (VVS-museum). კატრინეჰოლმის რკინიგზის სადგური კატრინეჰოლმის ეკლესია ცენტრალური მოედანი შვედეთის ქალაქების სია ოფიციალური საიტი ↑ Tätorternas landareal, folkmängd och invånare per km2 2005 och 2010 Swedish. Statistics Sweden (14 December 2011). დაარქივებულია ორიგინალიდან — 10 იანვარი 2012. ციტირების თარიღი: 10 January 2012.
102

ვიკისაწყობში არის გვერდი თემაზე: 102 102 (ას ორი) წელი — იულიუსის კალენდრის არანაკიანი წელიწადი, რომლის პირველი დღეა შაბათი. ეს წელი არის II საუკუნის 1-ლი დეკადის მე-2 წელი. მთავარი სტატია: კატეგორია:დაბადებული 102. მთავარი სტატია: კატეგორია:გარდაცვლილი 102. ბან ჩაო – აღმოსავლეთ ხანის დინასტიის მხედართმთავარი.
ვესტერვიკი

ვესტერვიკი (შვედ. Västervik) — ქალაქი შვედეთში, კალმარის ლენში, თავისივე სახელწოდების მუნიციპალიტეტის ადმინისტრაციული ცენტრი. 2010 წლის მონაცემებით მისი მოსახლეობა 21 140 ადამიანს შეადგენს. ქალაქი ბალტიის ზღვის სანაპიროზე მდებარეობს და მრავალ ტურისტს იზიდავს, განსაკუთრებით აფროსნობის მოყვარულთ. 1966 წლიდან, სტეგეჰოლმსკის ციხესიმაგრის ნანგრევებში ყოველწლიურად იმართება მუსიკის ფესტივალი. ქალაქი პირველად 1275 წელს მოიხსენიება, თუმცა ამ დროისათვის იგი თანამედროვე გამლებიუს ადგილას მდებარეობდა, ამჟამინდელ ადგილას კი მხოლოდ 1433 წელს გადაინაცვლა. 1517 წელს ის დანიელებმა გაანადგურეს. შვედეთის მეფე გუსტავ ვაზა ამ ქალაქს განსაკუთრებულ პატივს მიაგებდა და 1548 წელს აქ გემთსაშენი აგებინა. მიეხედავად დანიელებთან ახალი ომისა, ვესტერვიკი მაინც ყვაოდა. მშვიდობიან პერიოდში ქალაქში რამდენიმე ახალი თავდაცვითი ნაგებობა და კიდევ ერთს გემთსაშენი ააგეს. შვედეთის ქალაქების სია ოფიციალური საიტი ↑ Tätorternas landareal, folkmängd och invånare per km2 2005 och 2010 Swedish. Statistics Sweden (14 December 2011). დაარქივებულია ორიგინალიდან — 10 იანვარი 2012. ციტირების თარიღი: 10 January 2012.
მაიკონი

მაიკონ დუგლას სისენანდო (დ. 26 ივლისი, 1981) — ცნობილი, როგორც მაიკონი, ბრაზილიელი ფეხბურთელი, რომელიც თამაშობს ბრაზილიურ კლუბ „კრისიუმაში“. იყო ბრაზილიის ნაკრების მცველი. მაიკონი თამაშობდა მარჯვენა მცველის პოზიციაზე „კრუზეიროში“. ბრაზილიის ჩემპიონატში ჩატარებული ორი წარმატებულის სეზონის შემდეგ გამოიძახეს ბრაზილიის ეროვნულ ნაკრებში. 2004 წელს გადავიდა საფრანგეთის კლუბ „მონაკოში“. 2006 წლის ივლისში იტალიურმა კლუბმა „ინტერმა“ ოფიციალურად წარადგინა მაიკონი, გაფორმდა ხუთწლიანი კონტრაქტი. 2009-10 წლების სეზონში ინტერმა მოიგო იტალიის სერია A. 2010 წლის 22 მაისს ინტერმა მოიგო ჩემპიონთა ლიგის ფინალი, მოუგო 2-0 გერმანულ „ბაიერნს“ სანტიაგო ბერნაბეუზე, ესპანეთში, მადრიდში. იმ სეზონში ინტერმა იტალიის თასის ფინალში დაამარცხა „რომა“. 2009-10 წლების სეზონში ის დასახელდა ევროპის წლის საუკეთესო მცველად და წარდგენილი იყო ევროპის ოქროს ბურთის ნომინაციაზე. 2012 წელს მაიკონი ინტერისგან „მანჩესტერ სიტიმ“ შეიძინა. Maicon — ფიფას ჩანაწერი[დაარქივებული] Maicon at www.uefa.com Maicon at www.inter.it დაარქივებული 2011-09-18 საიტზე Wayback Machine. Maicon – sambafoot.com დაარქივებული 2010-06-07 საიტზე Wayback Machine. Profile დაარქივებული 2011-04-07 საიტზე Wayback Machine. at SoccerSurfer.com ↑ „Maicon 4 ans à l'AS Monaco FC“ (French). asm-fc.com. 2004-06-12. დაარქივებულია ორიგინალიდან — 2012-05-26. ციტირების თარიღი: 2009-07-04.
ტრუხილიოს პროვინცია

ტრუხილიო — პროვინცია პერუში, ლა-ლიბერტადის რეგიონში. დედაქალაქია ქალაქი ტრუხილიო. პროვინციის ფართობია 1 768,65 კმ², მოსახლეობა შეადგენს 765 171 ადამიანს. პროვინციას ჩრდილოეთიდან ესაზღვრება ასკოპეს პროვინცია, აღმოსავლეთიდან ოტუსკოს პროვინცია, სამხრეთიდან ვირუს პროვინცია, დასავლეთიდან — წყნარი ოკეანე. პროვინცია ადმინისტრაციულად იყოფა 11 რაიონად. პერუს პროვინციები INEI Perú დაარქივებული 2012-01-24 საიტზე Wayback Machine. (ესპანური)
გრან-ჩიმუს პროვინცია

გრან-ჩიმუ — პროვინცია პერუში, ლა-ლიბერტადის რეგიონში. დედაქალაქია ქალაქი კასკასი. პროვინციის ფართობია 1 284,77 კმ², მოსახლეობა შეადგენს 30 526 ადამიანს. პროვინცია ადმინისტრაციულად იყოფა ოთხ რაიონად. პერუს პროვინციები INEI Perú დაარქივებული 2012-01-24 საიტზე Wayback Machine. (ესპანური)
104

ვიკისაწყობში არის გვერდი თემაზე: 104 104 (ას ოთხი) წელი — იულიუსის კალენდრის ნაკიანი წელიწადი, რომლის პირველი დღეა ორშაბათი. ეს წელი არის II საუკუნის 1-ლი დეკადის მე-4 წელი. მთავარი სტატია: კატეგორია:დაბადებული 104. მთავარი სტატია: კატეგორია:გარდაცვლილი 104. მარკო ვალერიო მარციალი – რომაელი პოეტი. ვან ჩუნი — ჩინელი ფილოსოფოსი (დ. 27)
პუერტო-ინკას პროვინცია

პუერტო-ინკა — პროვინცია პერუში, უანუკოს რეგიონში. დედაქალაქია პუერტო-ინკა. პროვინციის ფართობია 9 913,94 კმ², მოსახლეობა შეადგენს 31 748 ადამიანს. პროვინციას აღმოსავლეთიდან და ჩრდილოეთიდან ესაზღვრება უაიკალის რეგიონი, სამხრეთიდან პასკოს რეგიონი, ხოლო დასავლეთიდან — ლეონსიო პრადოს პროვინცია. პროვინცია ადმინისტრაციულად იყოფა ხუთ რაიონად. პერუს პროვინციები Rumbos დაარქივებული 2008-10-14 საიტზე Wayback Machine. (ესპანური) Tour (ესპანური)
უამალიესის პროვინცია

უამალიესი — პროვინცია პერუში, უანუკოს რეგიონში. დედაქალაქია ლატა. პროვინციის ფართობია 3 144,50 კმ², მოსახლეობა შეადგენს 68 809 ადამიანს. პროვინციას აღმოსავლეთიდან ესაზღვრება ლეონსიო-პრადოს პროვინცია, დასავლეთიდან ანკაშის რეგიონი, ჩრდილოეთიდან უაკაიბამბას პროვინცია, ხოლო სამხრეთიდან დოს-დე-მაიოს პროვინცია. პერუს პროვინციები Wamali Munisipyu Pruwinsyal დაარქივებული 2021-03-03 საიტზე Wayback Machine. INEI - Instituto Nacional de Estadística e Informática დაარქივებული 1997-04-12 საიტზე Wayback Machine. Tour Wamali[მკვდარი ბმული] Wamali[მკვდარი ბმული] Rumbos დაარქივებული 2008-10-14 საიტზე Wayback Machine.
ამბოს პროვინცია

ამბო — პროვინცია პერუში, უანუკოს რეგიონში. დედაქალაქია უაკრაჩუკო. პროვინციის ფართობია 1 581 კმ², მოსახლეობა შეადგენს 54 588 ადამიანს. პროვინცია ადმინისტრაციულად იყოფა რვა რაიონად. პერუს პროვინციები Ubicacion WikiMapia (ესპანური)
უანუკოს პროვინცია

უანუკო — პროვინცია პერუში, უანუკოს რეგიონში. დედაქალაქია უანუკო. პროვინციის ფართობია 4 022,54 კმ², მოსახლეობა შეადგენს 254 133 ადამიანს. პროვინცია ადმინისტრაციულად იყოფა 11 რაიონად. პერუს პროვინციები (ესპანური) www.huanuco.mp.gob.pe Official province web site დაარქივებული 2008-01-21 საიტზე Wayback Machine.
უაიტარის პროვინცია

უაიტარა — პროვინცია პერუში, უანკაველიკის რეგიონში. პროვინციის დედაქალაქია უაიატრა. პროვინციის ფართობია 6 458,39 კმ², მოსახლეობა შეადგენს 28 129 ადამიანს. პროვინცია ადმინისტრაციულად იყოფა 11 რაიონად. პერუს პროვინციები (ესპანური)Gobierno Regional de Huancavelica დაარქივებული 2007-10-12 საიტზე Wayback Machine.
Pawn

Pawn (ადრე ცნობილი როგორც Small), არის ღია სკრიპტის საწერი ენა თავდაპირველად განკუთვნილი, როგორც მიმაგრებული სასკრიპტო ენა. ის არის დაფუძნებული ჰოლანდიური კომპანიის CompuPhase-ის მიერ, რომელმაც გამოუშვა პირველი ვერსია 1998 წელს. თავდაპირველად, ენა იყო ცნობილი, როგორც პატარა, მანამდე - სანამ გამოვიდოდა მესამე ვერსია 2005 წლის მარტში. Pawn, არის Small-C ბაზის და აქვს C - ის მსგავსი სინტაქსი. Pawn გამოიყენება San Andreas Multiplayer mod - ში, Half-Life mod - სა და სხვა, განსხვავებულ პროექტებში. ოფიციალური საიტი
ჩურკამპის პროვინცია

ჩურკამპა (ესპ. Provincia de Churcampa) — პროვინცია პერუში, უანკაველიკის რეგიონში. პროვინციის დედაქალაქია ჩურკამპა. ფართობია 1 232,45 კმ², მოსახლეობა შეადგენს 42 755 ადამიანს. პროვინცია ადმინისტრაციულად იყოფა 10 რაიონად. პერუს პროვინციები (ესპანური) Churcampa
105

ვიკისაწყობში არის გვერდი თემაზე: 105 105 (ას ხუთი) წელი — იულიუსის კალენდრის არანაკიანი წელიწადი, რომლის პირველი დღეა ოთხშაბათი. ეს წელი არის II საუკუნის 1-ლი დეკადის მე-5 წელი. რომის პაპი გახდა ალექსანდრე I სედეკიონი ბიზანტიის ეპისკოპოსი ხდება მთავარი სტატია: კატეგორია:დაბადებული 105. შან-დი — ხანის დინასტიის იმპერატორი (გ. 106) მთავარი სტატია: კატეგორია:გარდაცვლილი 105. ხე-დი — ხანის დინასტიის იმპერატორი (დ. 79)
კასტროვირეინის პროვინცია

კასტროვიერეინა — პროვინცია პერუში, უანკაველიკის რეგიონში. პროვინციის დედაქალაქია კასტროვიერეინა. პროვინციის ფართობია 3 984,62 კმ², მოსახლეობა შეადგენს 20 018 ადამიანს. პროვინცია ადმინისტრაციულად იყოფა 13 რაიონად. პერუს პროვინციები (ესპანური)Castrovirreyna დაარქივებული 2017-09-14 საიტზე Wayback Machine.
აკობამბის პროვინცია

აკობამბა — პროვინცია პერუში, უანკაველიკის რეგიონში. პროვინციის დედაქალაქია აკობამბა. პროვინციის ფართობია 910,82 კმ², მოსახლეობა შეადგენს 62 868 ადამიანს. პროვინცია ადმინისტრაციულად იყოფა 8 რაიონად. პერუს პროვინციები (ესპანური)Official municipal website დაარქივებული 2008-02-22 საიტზე Wayback Machine.
უანკაველიკის პროვინცია

უანკაველიკა — პროვინცია პერუში, უანკაველიკის რეგიონში. პროვინციის დედაქალაქია უანკაველიკა. პროვინციის ფართობია 4 215,56 კმ², მოსახლეობა შეადგენს 136 975 ადამიანს. პროვინცია ადმინისტრაციულად იყოფა 19 რაიონად. პერუს პროვინციები (ესპანური)Huancavelica Perú დაარქივებული 2012-01-04 საიტზე Wayback Machine. (ესპანური)Turismo en Huancavelica დაარქივებული 2008-09-14 საიტზე Wayback Machine.
ურუბამბის პროვინცია

ურუმბამბა — პროვინცია პერუში, კუსკოს რეგიონში. პროვინციის დედაქალაქია ურუმბამბა. პროვინციის ფართობია 1 439,43 კმ², მოსახლეობა შეადგენს 56 941 ადამიანს. პროვინცია ადმინისტრაციულად იყოფა 7 რაიონად. პერუს პროვინციები (ესპანური)ocholeguas.com: Valle de Urubamba